Svein Tore Holsether

Svein Tore Holsether (født 1. august 1972) er en norsk næringslivsleder, konsernsjef i Yara fra 2015. Holsether er kjent for sitt engasjement for «det grønne skiftet».

 Utdanning 
Holsether har en bachelor of science med spesialisering i finans og ledelse fra University of Utah i USA.

 Karriere 
Holsether kom fra stillingen som konsernsjef i Sapa AS (2011-2015). Tidligere var han konserndirektør med ansvar for fusjoner og oppkjøp i Orkla (2010-2011), sjef for forretningsområdet Sapa Asia & Middle East (2010), finansdirektør i Sapa AB (2007-2010), finansdirektør i Orkla Specialty Materials (2006-2007), finansdirektør i Elkem (2005-2006), finansdirektør i Elkem ASA North American Division (2003-2005) og konserncontroller og finansanalytiker i Elkem ASA (1997-2003).

Fra 2015 er Holsether konsernsjef i Yara International.Roar Valderhaug: Yaras toppsjef bedt om å bli ny president i NHO - E24/Aftenposten 18. mars 2021 Både fra Yara og NHO er Holsether kjent for sitt engasjement for «det grønne skiftet».

 Verv 
Holsether er i styret i International Fertilizer Association, i Executive Committee for World Business Council for Sustainable Development (WBCSD) og er kommisjonær i Business & Sustainable Development Commission. Holsether var styremedlem i Renewable Energy Corporation ASA (REC) i 2011-2012.

I 2021 ble han valgt til president i NHO.Yara-sjef blir ny president i NHO. Finansavisen. Besøkt 9. juni 2021.

 Referanser 

Kategori:Norske konsernsjefer
Kategori:Norske økonomer
Kategori:Personer fra Lillehammer kommune
Kategori:Personer tilknyttet Yara